คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ

คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ เป็นหน่วยงานระดับคณะ ในสังกัดมหาวิทยาลัยเทคโนโลยีพระจอมเกล้าพระนครเหนือ เริ่มเปิดทำการเรียนการสอนเมื่อปี พ.ศ. 2507 ในชื่อวิทยาลัยเทคนิคพระนครเหนือ(เทคนิคไทย-เยอรมัน)ซึ่งเกิดจากความร่วมมือระหว่างรัฐบาลไทยและรัฐบาลสหพันธ์สาธารณรัฐเยอรมัน ต่อมาในปี พ.ศ. 2514  ซึ่งเป็นปีที่วิทยาลัยเทคนิคพระนครเหนือได้เปลี่ยนฐานะมาเป็น สถาบันเทคโนโลยีพระจอมเกล้า วิทยาเขตพระนครเหนือ คณะวิศวกรรมศาสตร์จึงได้ถูกจัดตั้งอย่างเป็นทางการ

**ประวัติ**
มหาวิทยาลัยเทคโนโลยีพระจอมเกล้าพระนครเหนือ เดิมคือ "โรงเรียนเทคนิคพระนครเหนือ" ซึ่งเป็นวิทยาลัยในสังกัด กองโรงเรียนพาณิชย์ กรมอาชีวศึกษา กระทรวงศึกษาธิการ โดยได้รับการสถาปนาขึ้นเมื่อวันที่ 19 กุมภาพันธ์ พ.ศ. 2502  ที่ถนนประชาราษฎ์สาย 1 แขวงวงศ์สว่าง เขตบางซื่อ กรุงเทพมหานคร- พ.ศ. 2507 จัดการเรียนการสอนหลักสูตรวิศวกรรมเครื่องกล(ภาควิชาวิศวกรรมเครื่องกลและการบิน-อวกาศ) ซึ่งเป็นหลักสูตรแรกของคณะ - พ.ศ. 2510 จัดการเรียนการสอนหลักสูตรวิศวกรรมไฟฟ้า(ภาควิชาวิศวกรรมไฟฟ้าและคอมพิวเตอร์) เป็นหลักสูตรต่อมา- พ.ศ. 2521 จัดตั้งภาควิชาเทคโนโลยีการผลิต(เปลี่ยนชื่อเป็นภาควิชาวิศวกรรมวัสดุและเทคโนโลยีการผลิตในเวลาต่อมา)- พ.ศ. 2522 จัดตั้งภาควิชาเทคโนโนโลยีไฟฟ้าอุตสาหกรรม(เปลี่ยนชื่อเป็นภาควิชาวิศวกรรมเครื่องมือวัดและอิเล็กทรอนิกส์ในเวลาต่อมา)- พ.ศ. 2526 จัดตั้งภาควิชาเทคโนโลยีโครงสร้าง(เปลี่ยนชื่อเป็นภาควิชาวิศวกรรมโยธาในเวลาต่อมา)- พ.ศ. 2527 จัดตั้งภาควิชาวิศวกรรมการผลิต- พ.ศ. 2529 ร่วมมือกับรัฐบาลเยอรมันจัดตั้งภาควิชาวิศวกรรมเคมีและกระบวนการ- พ.ศ. 2536 จัดตั้งภาควิชาวิศวกรรมอุตสาหการ- พ.ศ. 2542 จัดตั้งภาควิชาวิศวกรรมขนถ่ายวัสดุ
ในปัจจุบันคณะฯได้เปิดรับนักศึกษาที่สำเร็จการศึกษาระดับมัธยมศึกษาตอนปลาย (ม.6) โดยผ่านกระบวนการสอบของสถาบันทดสอบการศึกษาแห่งชาติ (สทศ.) และสำนักงานคณะกรรมการการอุดมศึกษา (สกอ.) และรับผู้ที่สำเร็จการศึกษาระดับประกาศนียบัตรวิชาชีพ (ปวช.) โดยผ่านการสอบคัดเลือกตรง เพื่อเข้ามาศึกษาในหลักสูตรวิศวกรรมศาสตรบัณฑิต 4 ปี (วศ.บ.) ในสาขาต่างๆ นอกจากนี้ยังมีการรับนักศึกษาโควต้าและผู้มีความสามารถพิเศษด้านต่างๆเช่น ด้านหุ่นยนต์และสิ่งประดิษฐ์ เป็นต้น ส่วนในระดับบัณฑิตศึกษาก็จะมีสาขาวิชาที่ต่อเนื่องสูงขึ้นไปจากระดับปริญญาตรีในทุกสาขาวิชาเพื่อเป็นการเสริมสร้างงานวิจัยและสร้างองค์ความรู้ด้านวิชาการให้มีความก้าวหน้ายิ่งขึ้นไป

**รายนามคณบดีคณะวิศวกรรมศาสตร์**

**ภาควิชาและหลักสูตรที่เปิดสอน**
คณะวิศวกรรมศาสตร์ของมหาวิทยาลัยเทคโนโลยีพระจอมเกล้าพระนครเหนือ เป็น 1 ใน 8 ของคณะวิศวกรรมศาสตร์ที่เก่าแก่ที่สุดของประเทศไทย เรียงลำดับตามการก่อตั้งดังนี้ จุฬาลงกรณ์มหาวิทยาลัย มหาวิทยาลัยเกษตรศาสตร์ มหาวิทยาลัยเทคโนโลยีพระจอมเกล้าธนบุรี มหาวิทยาลัยขอนแก่น  มหาวิทยาลัยเทคโนโลยีพระจอมเกล้าพระนครเหนือ สถาบันเทคโนโลยีพระจอมเกล้าเจ้าคุณทหารลาดกระบัง มหาวิทยาลัยสงขลานครินทร์ และ มหาวิทยาลัยเชียงใหม่ 
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ ถือว่าเป็นคณะวิศวกรรมศาสตร์ที่มีชื่อเสียงและผลิตวิศวกรที่มีคุณภาพมากที่สุดแห่งหนึ่งของประเทศไทย และเป็นที่ยอมรับอย่างสูงในระดับสากล โดยมีภาควิชาและหลักสูตรที่เปิดสอนดังนี้

**อาคารภายในคณะวิศวกรรมศาสตร์**
คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ มีอาคารต่างๆ ดังนี้- อาคาร 81
สำนักงานคณะบดี
ภาควิชาวิศวกรรมไฟฟ้าและคอมพิวเตอร์
ภาควิชาวิศวกรรมอุตสาหการ
ห้องบรรยายรวม- อาคาร 82
ภาควิชาวิศวกรรมการผลิต- อาคาร 83
ภาควิชาวิศวกรรมเครื่องกลและการบินอวกาศ- อาคาร 84
ภาควิชาวิศวกรรมไฟฟ้าและคอมพิวเตอร์- อาคาร 85
ภาควิชาวิศวกรรมไฟฟ้าและคอมพิวเตอร์
ภาควิชาวิศวกรรมอุตสาหการ- อาคาร 86
ภาควิชาวิศวกรรมเคมี
ภาควิชาวิศวกรรมวัสดุและเทคโนโลยีการผลิต- อาคาร 88
ภาควิชาวิศวกรรมขนถ่ายวัสดุและโลจิสติกส์
ห้องบรรยายรวม- อาคาร 89
ภาควิชาวิศวกรรมโยธา
ภาควิชาวิศวกรรมเครื่องมือวัดและอิเล็กทรอนิกส์
ห้องบรรยายรวม

**ศูนย์วิจัย**
 ศูนย์วิจัยวิศวกรรมคำนวณและทดสอบขั้นสูง(RACE)- ศูนย์วิจัยการเผากากของเสีย(WIRC)- ศูนย์วิจัยและพัฒนาเครื่องจักรกลและอุปกรณ์อุตสาหกรรม(DMIE)- ศูนย์วิจัยพอลิเมอร์(PRC)- ศูนย์ระบบการจัดการขั้นสูงทางวิศวกรรมอุตสาหการ- ศูนย์วิจัยและพัฒนาระบบการจัดการพลังงานและควบคุมการตรวจวัด-พิสูจน์- ศูนย์วิจัยด้านเทคโนโลยีผลิตภัณฑ์และพลังงานหมุนเวียน- ศูนย์วิจัยการพัฒนาศักยภาพและสมรรถนะการเรียนรู้อิเล็กทรอนิกส์สำหรับการศึกษาขั้นพื้นฐาน- ศูนย์วิจัยเพื่อเพิ่มผลิตภาพในอุตสาหกรรม- ศูนย์วิจัยการขนส่งและสิ่งแวดล้อม- ศูนย์วิจัยวิศวกรรมการคำนวณทดสอบขั้นสูง- ศูนย์วัสดุเชิงนิเวศน์และเทคโนโลยีสะอาด- ศูนย์วิจัยและพัฒนาระบบฝังตัวเคลื่อนที่และระบบอัตโนมัติทางไกล- ศูนย์วิจัยและพัฒนาหน่วยปฏิบัติการทางวิศวกรรมเคมีและตัวเร่งปฏิกิริยา- ศูนย์วิจัยการจัดการโลจิสติกส์และโซ่อุปทาน- ศูนย์นวัตกรรมสำหรับวิศวกรรมปัจจัยมนุษย์และการยศาสตร์- ศูนย์วิจัยการวิจัยดำเนินงานและการจัดการเชิงวิศวกรรม

**แหล่งข้อมูลอื่น**
  คณะวิศวกรรมศาสตร์ มหาวิทยาลัยเทคโนโลยีพระจอมเกล้าพระนครเหนือ
พระจอมเกล้าพระนครเหนือ
หมวดหมู่:มหาวิทยาลัยเทคโนโลยีพระจอมเกล้าพระนครเหนือ